Հավելված 2

 Միջազգային (հանրապետական) գիտաժողով

 Հոդվածին ներկայացվող պահանջները

Հոդվածը կարելի է ներկայացնել հայերենով, ռուսերենով, անգլերենով: Տեքստի տառատեսակը` Unicode (sylfaen): Տեքստի տառաչափը` 12, միջտողային հեռավորությունը` 1.5, էջի ֆորմատը` A4 (210x297մմ), լուսանցքները. վերևից` 20 մմ, ներքևից` 25 մմ, ձախից` 30 մմ, աջից` 10 մմ:

Առաջին էջի վերևում տրվում է վերնագիրը` գլխատառերով, մեջտեղում, 12 տառաչափով, իսկ հեղինակ(ներ)ի ա. հ. ազգանուն(ներ)ը՝ փոքրատառերով, 10 տառաչափով: Եթե աշխատանքը հայերեն է, մեկ տող ներքև տրվում է հայոց լեզվով համառոտագիրը` 9 տառաչափով, 5-6 առանցքային բառերով, վերջում` գրականությունից հետո, ռուսերեն և անգլերեն լեզուներով տրվում են վերնագիրը` 12, հեղինակները` 10, համառոտագրի տեքստը և առանցքային բառերը՝ 9 տառաչափով: Հոդվածի ռուսերեն, անգլերեն տարբերակներում համապատասխանաբար փոխվում են համառոտագրերը: Տեքստը հավաքել առանց տողադարձերի և չօգտագործել 1-ից ավելի միջբառային բացատ:

Նկարները և աղյուսակները տեղադրվում են տեքստում այդ մասին նշում կատարելուց հետո` նույն կամ հաջորդ էջում, և ունեն միջանցիկ համարակալում: Նկարի գրաֆիկական դաշտը հնարավորին չափ անհրաժեշտ է բեռնաթափել ավելորդ նշանակումներից և բացատրություններից: Նկարի անվանումը և նկարատակ արտահայտությունը տրվում են 9 տառաչափով: Նկարները ներկայացնել սև-սպիտակ տարբերակով, խմբավորված: Կոորդինատային առանցքների վրա պարտադիր է hL համակարգով ընդունված մեծությունների չափողականությունների ներկայացումը (բացի տեսական կորեր կամ հարաբերական մեծություններ պարունակող գրաֆիկական նյութերից):

Աղյուսակները պետք է ունենան վերնագրային բացատրություններ և համարակալում, որոնք տրվում են 9 տառաչափով, իսկ աղյուսակի գլխամասի սյունակները` մեծությունների չափողականություններով: Աղյուսակի մի հատվածը հաջորդ էջ տեղափոխելու դեպքում պարտադիր է սյունակների համալրումը, որը կրկնվում է տեղափոխված աղյուսակի հատվածի գլխամասում: Աղյուսակների, նկարների և գրաֆիկական պատկերների բարձրությունը չպետք է գերազանցի 170 մմ, լայնությունը՝ 110 մմ:

Բնագիտական ոլորտին վերաբերող հոդվածներում բանաձևերը ներկայացնել մեկ ձևաչափով՝ Microsoft Offise Word 2003-ով:

Բանաձևերը և մաթեմատիկական արտահայտությունները տրվում են Microsoft Equation, *Italic*, 10 տառաչափով: Բանաձևերը ներկայացվում են առանձին տողով և մեջտեղում, իսկ հիմնականները նաև համարակալվում են նույն տողի աջ անկյունում՝ փակագծերի մեջ:

Հոդվածի ավարտից մեկ տող ներքև՝ մեջտեղում նշվում է **Գրականություն** (փոքրատառ, թավ, 10 տառաչափով)` ըստ ընդունված ստանդարտի, 9 տառաչափով տրվում է գրականության ցանկը` համարակալված, այբբենական կարգով, հեղինակ(ներ)ի ազգանուն ա. հ.-ը` 9 տառաչափով, հոդվածի վերնագիրը և հրատարակման տվյալները: Ցանկալի է գրականության ցանկում ընդգրկել 6-8 անվանումից ոչ ավելի հրատարակումներ:

Հոդվածը պարտադիր գրախոսվում է:

Անհրաժեշտության դեպքում ուղարկվում է արտաքին գրախոսման:

Հոդվածի ընդհանուր ծավալը չպետք է գերազանցի 10 էջը:

Հոդվածը ներկայացնել A4 ֆորմատի թղթի վրա տպված (1 օրինակով), ինչպես նաև էլեկտրոնային տարբերակով:

Հեղինակ(ներ)ի ստորագրություն(ներ)ը պարտադիր է (են) հոդվածի թղթային տարբերակի առաջին և վերջին էջերի վրա: Եթե հեղինակն ասպիրանտ է կամ մագիստրոս, անհրաժեշտ է նաև գիտական ղեկավարի ստորագրությունը: